user
Astaamaha qofka hanka sare leh?

Astaanta 4aad.


assistant
Qofka hanka sare waxaa lagu yaqaanaa inuu yahay qof ka faa'iidaysta noloshiisa isla markaasna maal gashada waqtigiisa. 
Wuxuu leeyahay Imaamu cuqayli alxanbali, ''lagama yaabo in aan dayaco daqiiqad ka mid ah waqtigayga, marka carrabkaygu hadli waayo, indhahaygu wax arki waayaan, maskaxdayda ayaan ka shaqaysinayaa anigoo jiifa furaashka''. 
Sheekh shariif Abdinuur iyo hanka sare. 
Maalin ayaan waxaan la kulmay sheekh ka yimi wadanka sacuudiga, markaas ayaan waydiiyay oo ku iri :- sheekh shariif cabdi nuur iiga waran xaaladiisa ? xanuunkii seeka noqday hadda ? wuxuu igu yiri, socod ahaan guriga ma dhaafi karo, hadalkana hal daqiiqo oo xiriir ah ma wadi karo, markuu sookoco wuxuu ku bilaabaa inuu soo qabsado kitaab oo akhristo, bal walaalayaal ila fiiriya sheekh shariif cabdi nuur waxa haya xanuun socodka u diiday, hadalka u diiday, saasoo ay tahay kama tagin akhriska iyo cilmi kororsiga !!!, taasna waa astaanta lagu yaqaan dadka himilada sareysa leh.

Imaamu nawaawi.
 
Imaamu Nawaawi waxaa la yiraahdaa inuu maalin kasta qaadan jirey 12 dersi, inuu habeenkii wax yar ka seexan jirey ilaa la yiri '' laba sano oo xiriir ah dhiniciisa dhulka ma dhigin ''  markii hurdo qabato indhaha ayuu biya qabaw iska marin jiray si ay hurdadu uga ba'do, markii uu faynuusku kadamo qalinka uu wax ku qoraayo ayaa u iftiimi jirey, waxaa layiri hal mar ayuu wax cuni jiray habeenkii iyo maalinba, waayo xili uu cunto  badan ku cuno mahaysto hawsha u taala ayaa ka badan, wuxuu rabaa inuu muslimiinta uga tago kutubo ay berrito intifaacsadaan oo cilimiga ka bartaan,  waxaa la yiraahdaa afar boqol oo jeer ayuu akhristay kitaabka loo yaqaan (Alwasiid) ,  wuxuu dhintay isagoo jira 45 sano, oo noqday Imaam ka mid ah culumada islaamka kuwa ugu  waa weyn, kutubta uu qoray aad ayay u badan yihiin, waxaas oo dhan wuxuu ku gaaray noloshiisa iyo waqtigiisa ayuu ka faa'iidaystay. 
Taabiciga la yiraahdo Caamir Bin Cabdi qaysi ayaa maalin maalmaha ka mid ah nin ku yiri:- in aan kula hadlaan rabaa !!  markaas ayuu ku yiri '' qoraxda jooji oo istaaji intaad ila hadlayso '', waayo waqtigu waa socdaa daqiiqadii taktaana masoo noqonayso inaad waqtigaaga khasaarisana khasaaro ka weyn majirto, waqtigana wax badal ka noqon karaa majiro. 

Imaamu yaxya ibnu maciin.
 
Imaamka la yiraahdo Yaxya ibnu Maciin wuxuu ku dhashay magaalada Baqdaad, wuxuu ka mid ahaa culumada aadka ugu xeel dheer cilmiga xadiiska ( cilmiga lagu kala garto xadiiska saxiixa ah iyo mida aan saxiixa ahayn, midka nabiga ka sugnaaday iyo midka aan ka sugnaan ee lagu been Abuurtay), wuxuu gaaray heer la yiraahdo '' xadiiska uusan Yaxya aqoon xadiis maahan, haddii aad aragto nin neceb Yaxya ogaw ninkaasi waa beenaale Alle ka furtay oo ah kuwa Nabiga axaadiista beenta ah ku been Abuurta'', wuxuu wax ka bartay intuu ardayga ahaa culuma  waa wayn oo ay ka mid yihiin, Cabdullaahi bin mubaarak, Cabdirisaaq alsancaani, isagana waxaa wax ka bartay culumada islaamka kuwa ugu waa wayn sida imaamu Bukhaari, Imaamu muslim, imaamu Axmed bin xanbal. 
Wuxuu yiri Yaxya :- Gacantayda waxaan ku qoray hal malyan oo xadiis, xadiiskana haddii aanan konton jeer qorin maba isku haysto in aan aqaano !!!. 
Waxaa la yiri Yaxya wuxuu aabihiis ka dhaxlay lacag aad u fara badan oo gaaraysa hal malyan oo dirham, lacagtii oo dhan wuxuu ku bixiyay cilmiga barasahdiisa. 
Maalin ayaa waxaa wada kulmay laba imaam oo lakala yiraahdo ( Imaamu Xammaad bin salamah iyo Imaamu sufyaan alsawri ) markaas ayaa imaam Xammaad ku yiri Imaamu  sufyaan ii yeeri oo  ii qor xadiiskaa ka maqashay abii shucaraa abii shucraana uu aabihiis ka maqlay, markii uu xadiiska ka qortay ayuu Xammaad  salaamay oo mucaanaqeeyay ( shaf isgelin) oo is waraysteen, markaas ayaa sufyaan alsawri ku yiri :- xammaadow maxaad markii hore ii salaami weyday inta aadan xadiiska iga qoran ? markaan ayuu yiri Xammaad :- waxaan ka baqay in aan dhinto inta aanan kaa maqal xadiiska oo aanan kaa qoran.
 
Akhristaha qiima badanoow waxaad ila dareemaysaa sida ay culumadeenii waqtigooda ugu dadaali jireen, waxaad arkaysaa inaysan daqiiqad beer darayn jirin, khasaaraha ugu wayna waxay u arkeen inay tahay waqtigooda oo  macna daro kaga lumo, soo inaan ku dayano maahan  sidaas oo kale waqtigeena uga faa'iidaysano ?